ทิ้งหุ้นพลังงาน SET บ่ายร่วง 7 จุด หลุดแนวรับ
SET ซื้อขายรอบบ่าย ณ เวลา 14.38 น. ลบ 7.77 จุด หรือ 0.61% หลุดแนวรับที่นักวิเคราะห์ให้ไว้ โดยมีแรงขายกลุ่มพลังงานหลังราคาน้ำมันปรับตัวลง

26 ม.ค. 2559

ผู้สื่อข่าวรายงานว่า ดัชนีตลาดหุ้นไทย (SET) ซื้อขายรอบบ่าย ณ เวลา 14.38 น. ลบ 7.77 จุด หรือ 0.61% มาที่ 1,259.93 จุด สูงสุดที่ 1,270.71 จุด ต่ำสุดที่ 1,259.93 จุด มูลค่าซื้อขายที่ 15,842.57 ล้านบาท
โดยมีแรงขายกลุ่มพลังงานหลังราคาน้ำมันปรับตัวลง อย่างไรก็ตามยังมีแรงซื้อกลุ่มสื่อสารช่วยประคองดัชนี ขณะที่ตลาดฯยังรอดูการประชุมเฟดใน 26-27 ม.ค.นี้ และติดตามการทยอยประกาศผลประกอบการปี 58 ของบรัษัทจดทะเบียน (บจ.) ที่จะทยอยออกมาในเร็วๆ นี้ ขณะที่นักวิเคราะห์ให้กรอบช่วงบ่าย แนวรับ 1,260 แนวต้าน 1,275 จุด
 
 